[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 17.05.2005

COM(2005) 212 τελικό

2002/0259 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 1999/32/ΕΚ σχετικά με την περιεκτικότητα σε θείο των καυσίμων πλοίων

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0259 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 1999/32/ΕΚ σχετικά με την περιεκτικότητα σε θείο των καυσίμων πλοίων

1. Ιστορικο

Διαδικασία

- Στις 20 Νοεμβρίου 2002 η Επιτροπή διαβίβασε πρόταση για οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 1999/32/ΕΚ σχετικά με την περιεκτικότητα σε θείο των καυσίμων πλοίων[1], προς έγκριση με τη διαδικασία συναπόφασης του άρθρου 251 της συνθήκης ΕΚ.

- Η Ευρωπαϊκή Οικονομική και Κοινωνική Επιτροπή γνωμοδότησε στις 14 Μαΐου 2003.

- Το Ευρωπαϊκό Κοινοβούλιο καθόρισε τη θέση του σε πρώτη ανάγνωση στις 4 Ιουνίου 2003.

- Το Συμβούλιο υιοθέτησε την κοινή του θέση στις 9 Δεκεμβρίου 2004.

- Το Ευρωπαϊκό Κοινοβούλιο καθόρισε τη θέση του σε δεύτερη ανάγνωση στις 13 Απριλίου 2005.

Στόχος της πρότασης της Επιτροπής

Στόχος της πρότασης είναι να μειωθεί η περιεκτικότητα σε θείο των καυσίμων πλοίων, και άρα να περιοριστούν οι επιπτώσεις που έχουν οι εκπομπές διοξειδίου του θείου (SOx) και αιωρούμενων σωματιδίων από τα πλοία στην οξίνιση και την υγεία του ανθρώπου. Η κοινή θέση περιλάμβανε τα εξής όρια περιεκτικότητας σε θείο:

- 1,5% όριο περιεκτικότητας σε θείο των καυσίμων που χρησιμοποιούνται από όλα τα πλοία στη Βαλτική (2006), στη Βόρειο Θάλασσα και στη Μάγχη,(2007) με βάση τις περιοχές ελέγχου των εκπομπών SOx που συμφωνήθηκαν στον Διεθνή Ναυτιλιακό Οργανισμό·

- 1,5% όριο περιεκτικότητας σε θείο των καυσίμων επιβατηγών πλοίων που εκτελούν τακτικά δροµολόγια από ή προς οποιοδήποτε λιμάνι της ΕΕ (2006)·

- 0,1% όριο περιεκτικότητας σε θείο των καυσίμων που χρησιµοποιούν πλοία εσωτερικής ναυσιπλοΐας και πλοία ελλιμενισμένα σε λιμάνια της ΕΕ (2010).

2. παρατηρησεισ της επιτροπης

2.1. Γενικά

Στη σύνοδο της ολομέλειάς της 13ης Απριλίου 2005, το Ευρωπαϊκό Κοινοβούλιο ενέκρινε 13 από τις 32 τροπολογίες που είχαν κατατεθεί.

Οι 13 τροπολογίες που εγκρίθηκαν από το Κοινοβούλιο αποτελούν μέρος συμβιβαστικής δέσμης που συμφωνήθηκε με το Συμβούλιο. Με τις τροπολογίες δεν μεταβάλλονται τα όρια περιεκτικότητας σε θείο που συμφωνήθηκαν στην κοινή θέση. Η Επιτροπή μπορεί να αποδεχθεί πλήρως όλες τις τροπολογίες.

2.2. Αναλυτικές παρατηρήσεις

2.2.1. Τροπολογίες που έγιναν αποδεκτές

Η Επιτροπή αποδέχεται τις εξής τροπολογίες που αφορούν αιτιολογικές σκέψεις: τροπολογίες 1 και 2 (ήσσονος σημασίας αναδιατυπώσεις αιτιολογήσεων σχετικών με το περιβάλλον και την υγεία του ανθρώπου)· 3 (διαγραφή περιττού κειμένου το οποίο αφορά εθνικά ανώτατα όρια εκποµπών)· 23 (με την οποία ζητείται να καταβληθούν περισσότερες προσπάθειες για την εξεύρεση λύσεων σε διεθνές επίπεδο)· 24 (με την οποία η οδηγία θεωρείται ως το πρώτο στάδιο εξελισσόµενης διαδικασίας)· και 25 (με την οποία ενισχύεται το προγενέστερο κείμενο όσον αφορά τη διαθεσιµότητα καυσίµων πλοίων χαµηλής περιεκτικότητας σε θείο).

Όσον αφορά το διατακτικό η Επιτροπή αποδέχεται τις ακόλουθες τροπολογίες:

- τροπολογία 26 , με την οποία διευκρινίζεται η ημερομηνία έναρξης ισχύος των περιοχών ελέγχου των εκπομπών SOx στη Βόρεια Θάλασσα·

- τροπολογίες 27 και 28 , που ανακλούν τις απαιτήσεις του Διεθνούς Ναυτιλιακού Οργανισμού (ΔΝΟ) για εξασφάλιση της διαθεσιμότητας καυσίμων που ανταποκρίνονται στις προδιαγραφές·

- τροπολογία 29 , με την οποία πλοία τα οποία συνδέονται µε παροχή ηλεκτρικής ενέργειας όσο είναι ελλιμενισμένα εξαιρούνται από το 0,1% όριο περιεκτικότητας σε θείο των καυσίμων κατά τον ελλιμενισμό·

- τροπολογία 30 , με την οποία απαιτούνται συνεχείς μειώσεις και παρακολούθηση των εκπομπών από τα πλοία που χρησιμοποιούν συστήματα καθαρισμού των καυσαερίων ως εναλλακτικό τρόπο συμμόρφωσης των καυσίμων προς τις προδιαγραφές·

- τροπολογία 31 , με την οποία απαιτείται από την Επιτροπή, στην έκθεση που θα υποβάλει έως το 2008, να εξετάσει προτάσεις για να ορισθούν στα ύδατα της ΕΕ επιπρόσθετες περιοχές ελέγχου των εκπομπών SOx του ΔΝΟ και για να μειωθεί, ει δυνατόν, σε 0,5% το όριο περιεκτικότητας σε θείο στις περιοχές ελέγχου των εκπομπών, λαμβάνοντας υπόψη τις τεχνολογικές εξελίξεις και ανάλυση κόστους- αποτελεσματικότητας.

- τροπολογία 32 , σύμφωνα με την οποία, η Επιτροπή µπορεί κατά την ανασκόπηση να εξετάσει το ενδεχόµενο να υποβάλει προτάσεις για οικονοµικά µέσα ως εναλλακτικά ή συµπληρωµατικά µέτρα.

another empty line.

2.3. Τροποποιημένη πρόταση

Σύμφωνα με το άρθρο 250 παράγραφος 2 της Συνθήκης ΕΚ, η Επιτροπή τροποποιεί την πρόταση όπως καθορίζεται ανωτέρω.

[1] COM(2002)595 τελικό (2002/0259 (COD))